Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Jääge pooleks tunniks meiega,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Oleme jõudnud Ilmutuse raamatu viimase osani.
Selle viimase peatüki viimase sõnumini.
Enne aga, kui teema kokku võtame, peaksime küsima endilt midagi.
Mida siis?
Mida ma nüüd Ilmutuse raamatu osas ette võtan?
Selle tarkuse ja ilmutusega, mida selle sõnad endas kätkevad?
Sest see on just see,
mida Johannes manitseb oma rahvast tegema.
Neid, kes seda raamatut loevad.
Miks ma seda ütlen?
Jätkame Ilmutuse 22:11 juurest, kus eelmine kord pooleli jäime.
Ilmutuse 22:11.
Johannes on suuremas osas oma ilmutusega ühele poole jõudnud,
võttes nüüd kogu lugu kokku ja tehes viimaseid märkusi inimestele.
Ta niivõrd ei ilmuta enam asju,
kuivõrd õhutab inimesi üles küsima endilt,
mida nad saadud ilmutusega peale hakkavad?
Tegelikult on selleks vaid kaks suuna.
Sa võid minna kas paremale või vasakule.
Mida me Ilmutuse 22:11 näeme?
Johannes ütleb:
"Kes teeb ülekohut, tehku veel enam ülekohut,
ning kes on rüve, saagu veelgi rüvedamaks!
Õige tehku veel enam õigust
ning püha pühitsegu ennast veel enam!"
Siin on kaks lähenemist.
Me võime kas elada ülekohtust ja ebapuhast elu,
mis on rüve Jumala silmis ehk teisisõnu - mis jäetakse kõrvale.
Või me võime elada õiget ja õiglast elu Jumala pühaduses.
Mille kaudu ja abil?
Mitte tänu omaenda võimekusele, tarkusele või millele iganes.
Lunastus tuleb vaid läbi usu Päästjasse Jeesusesse.
Vaid läbi Jumala Talle ristitööle.
Nii räägib Ilmutuse 22:11 valikust.
Sa pead ise otsustama,
mida Ilmutususe raamatu tõega peale hakata.
Kas see saab mõjutama su elu või mitte?
Vaatame edasi 12. salmi.
"Vaata, ma tulen varsti ning toon igaühele palga,
ma tasun igaühele tema tegude järgi."
Rääkisin mõned saated tagasi,
kuidas Ilmutuse raamat räägib Jumala kogudustest.
Jumal ütleb igaühele neist: "Ma tean su tegusid.
Ma tean, mida sa teed."
See on väga oluline.
Miks?
Mida me just lugesime?
Jumal tuleb tagasi eesmärgiga mõista kohut.
Kohtumõistmist tuleb mõista kahel moel.
Kohtumõistmine hukkamõistmiseks,
aga kohtumõistmine ka õigeksmõistmiseks.
Nii et kohtumõistmine saab tuginema me tegudele ja elule.
Me ei räägi siin me päästest,
vaid sellest, kas me teod on Jumalale vastuvõetavad või mitte.
Kas meil on tuua midagi Ta jalge ette?
Kas me elus on midagi, mis oleks kiiduväärt?
Või on me elud Jumala silmis tülgastavad ja eemaletõukamist väärt?
Me peame mõistma, et Jeesus tuleb tagasi.
Jeesus räägib Johannese evangeeliumis
oma esimesest tulekust, öeldes,
et Ta ei tulnud maailma üle kohut mõistma
ja seda hukka mõistma,
vaid selleks, et maailm Tema läbi päästetud saaks.
Ta tuli, et maailm Tema läbi päästetud saaks.
Kui Ta aga teist korda tuleb, tuleb Ta juba kohtunikuna.
Muide, Jumala sõnul on kõik kohtumõistmisega seonduv
usaldatud Jeesuse hoolde.
Ilmutuse 22:12:
"Vaata, ma tulen varsti ning toon igaühele palga,
ma tasun igaühele tema tegude järgi.
Mina olen A ja O, esimene ja viimane, algus ja ots!"
Rääkisime sellest mõni saade tagasi.
See kõik räägib Jumala armust, pikast meelest ja heldusest.
Kui tahame olla osa Tema riigist,
peame oskama ka võtta vastu Tema armu.
Kõik taandub Jeesusele.
Tema on alustanud kõigega ja viib need ka lõpule.
Vaadates näiteks Koloslastele 1. peatükki,
siis seal pole öeldud, et Isa Jumal lõi maailma,
vaid et Jeesus tegi seda.
"Mina olen A ja O, esimene ja viimane, algus ja ots!
Õndsad on need, kes"
Seda on nüüd oluline tähele panna.
Ingliskeelses tõlkes: "...kes täidavad Tema käske."
See on oluline, sest kui vaadata 13. salmi,
siis seal on öeldud "Mina".
Kes see räägib seal?
Jeesus.
Nii et kui Ta ütleb: "Mina olen A ja O, esimene ja viimane, algus ja ots!",
siis Ta lisab ka, et õndsad on need, kes täidavad Tema käske.
Kelle käske?
Siin käib jutt Isa Jumala käskudest.
Käskudest, mis Piiblis kirjas.
Siin on üks asi, mida peame mõistma.
Mu sõber saatis mulle ühe artikli,
mis oli kirjutatud ühe messiaanliku juhi poolt.
See mees eraldas üksteisest
Jeesuse poolt antud käsud ja Tooras olevad käsud,
öeldes, et need on erinevad asjad.
Kuid need pole.
Need on üks ja sama asi,
sest Tooras olevad käsud peegeldavad Jumala ootusi
ja selles osas pole midagi muutunud.
Kahte sorti õigust pole olemas.
Kui me siin üldse midagi näeme,
siis seda, et Toora rakendamine on Jeesuse poolt rangemgi veel.
Mida ma selle all mõtlen?
Küsimus pole vaid selles, et sa ei tohi tappa,
aga kui sa juba ainuüksi mõtled sellele oma südames,
nimetades kedagi lolliks,
oled sa juba tapmises süüdi mõistetud.
Nii et Jeesus esitas veelgi karmimad reeglid.
Kuid Jeesuse käsud ja Vana Testamendi käsud
pole üksteisest lahus,
vaid peegeldavad mõlemad ühte ja sama tõde.
Vaatame edasi Ilmutuse 22:14:
"Õndsad on need, kes oma rüüd pesevad,
et neil oleks meelevald süüa elupuust..."
Ta räägib siin oma rüü pesemisest ja elupuust.
Ma isiklikult usun, et siin on tegu tõlgendamisega.
Olen enamjaolt püüdnud edastada siinset teksti lihtsal moel,
aga antud juhul tahaksin seda tõlgendada.
Ma olen tavapuhkudel piibliõpetaja ja mitte selle tõlgendaja,
mistõttu hoiatan alati ette, kui hakkan midagi tõlgendama.
Minu arusaamist mööda on siin üks seos elupuu ja risti vahel.
Miks ma nii ütlen?
Sest rist on see, läbi mille me leiame elu.
Rist on see, kus meie rüüd...
Mis on meie rüüd?
Meie teod, ettevõtmised ja käitumine.
Kui meie rüüd saavad pestud.
Piibellikus mõtted on rüüde ja tegude vahel oma seos.
Kust me aga leiame oma lunastuse?
Läbi risti.
Nii ma näengi üht seost elupuu ja risti vahel.
Ilmutuse 22:14: "Õndsad on need, kes oma rüüd pesevad,
et neil oleks meelevald süüa elupuust
ning nad võiksid minna väravaist linna sisse!"
See on nüüd oluline.
Oleme juba rääkinud sellest, kellega väravad seotud on.
Kellega siis?
Iisraeli 12-suguharuga.
Kuulake, see on väga oluline.
Mäletate, mida Rutt ütles?
Rutt ütles:
"Sinu Jumal on minu Jumal ja sinu rahvas on minu rahvas."
Oli nii?
Ei olnud.
Sõnade-lausete järjestus Pühakirjas on ülimalt oluline.
Rutt ei öelnud esmalt: "Sinu Jumal on minu Jumal",
vaid "Sinu rahvas on minu rahvas."
Rutt lõi ühe ühenduse
ja astus usus lepingulisse suhtesse Jumala rahvaga.
See on ülimalt oluline.
Jumalariigis ei saa olema ühtki antisemitisti.
Nad ei taha siseneda Jumalariiki,
kui peavad minema läbi ühest Iisraeli 12 suguharu väravaist.
Kuid just seda me siin näemegi.
Ilmutuse 22:14: "...ning nad võiksid minna väravaist linna sisse!
Väljaspool on koerad ja nõiad ja hoorajad ja mõrtsukad
ja ebajumalateenijad
ning kõik, kes valet armastavad ja teevad."
Kõige selle juures on jälle oluline mitte magada maha siinseid seoseid.
Kõik, kes sisenevad Jumalariiki,
sisenevad sinna läbi värava, mis on seotud Iisraeliga.
Need aga, kes tõrjuvad eemale Jumala rahva, plaanid ja eesmärgid,
jäävad väljapoole neid väravaid.
Ainuüksi siis, kui võtame vastu selle, mis tuleb läbi Iisraeli
Mis tuleb läbi Iisraeli?
Me teame, mida Jeesus õpetas.
Ta ütles, et pääste tuleb Iisraelist
ehk juudi rahva kaudu.
Kellest see räägib?
Jeesusest.
Nii ei ole ka võimalik armastada Jeesust
ja olla samaaegselt juutide vastane.
Kahjuks näeme väga paljusid inimesi, kes kannavad küll kristlase nime,
kuid kes samas kiusavad juute taga.
Kas siis füüsiliselt või teoloogiliselt.
Tänapäeval on palju kristlikke seminare,
kus õpetatakse antisemitistlikku teoloogiat
ehk asendusteoloogiat.
Vaatame edasi Ilmutuse 22:16.
Kelle me siit eest leiame?
Jeesuse.
Ta ütleb: "Mina, Jeesus, saadan oma ingli
seda teile tunnistama koguduste jaoks."
Tahan, et näeksite,
kuidas Ta räägib siin Johannese teenistusest.
Johannes on siis Ilmutuse raamatu autor.
Kõik need peatükid siin
kätkevad endas midagi Jumala koguduste jaoks.
Lunastatute jaoks.
"Mina olen Taaveti juur ja sugu"
Ehk teisisõnu: "Ma toetan Taavetit, aga samas olen Tema järeltulija."
Kuidas seda veel mõista?
Üks hea viis, kuidas seda mõista,
haakub sellega, millest mõned saated tagasi rääkisime
kui mainisime Psalmi 110.
Taavet ütleb seal midagi oma Issandale.
Kes ta Issand on?
Jeesus.
Tahan, et näeksite, et Jeesus toetas Taavetit
ja samas ise ka lähtus Taaveti soost.
See on see, millest siingi räägitakse.
Ta ütleb ka samas, et Ta on särav koidutäht.
Ilmutuse 22:17: "Vaim ja mõrsja ütlevad"
Miks see nii oluline on?
Tänu nendevahelisele seosele.
"Mõrsja" tähendab kogudust ja "Vaim" Jumala Vaimu.
Kõik, kes on osa Jumala perest,
on alistunud Jumala Vaimule ja on ühenduses Temaga.
Mis on esimene piibellik tõde Jumala Vaimu kohta?
Selleks peame pöörduma tagasi 1 Moosese 1. peatüki juurde,
kus on öeldud, et Jumala Vaim hõljus vete kohal.
Ka oli Jumala Vaim see,
kelle kaudu said kõik asjad korrapäraselt loodud,
nii et Jumal ütles nende kohta: "See kõik on väga hea."
Nõnda tuuakse Jumala Vaimu ehk Püha Vaimu kaudu kord
ka meie ellu,
nii et kui Jumal vaatab me tegude peale,
võiks Ta olla sellega rahul.
Et me teod ja tegemised võiksid olla meelepärased Ta silmis
ja Ta võiks öelda: "See on väga hea."
Ilmutuse 22:17: "Vaim ja mõrsja ütlevad: Tule!”
Ja see, kes kuuleb, öelgu: Tule!”
Ja januneja tulgu!
Kes tahab, võtku eluvett"
Kuidas?
"ilma tasuta!"
Rääkisime sellestki mõned nädalad tagasi,
kui nägime, et see ilmutus on seotud Jesaja 55. peatükiga.
Tegu on võrratu peatükiga, mis räägib lunastusest.
Lunastus küll maksab midagi, aga me saame selle tasuta.
Miks?
Tänu Lunastajale.
Piibel räägib Lunastaja naasemisest.
Mida Ta siis teeb?
Lunastajal on oma eesmärk.
Heebrea keeles räägitakse Lunastajast,
kes toob kaasa
maailma parandamise ja taastamise.
Lunastaja seab asjad korda.
Kui oled tark, siis tahad,
et Ta teeks seda läbi Püha Vaimu ka sinu elus.
Juba nüüd ja praegu,
et saaksid pühitsetud nii oma sõnade kui tegude poolest.
Ilmutuse 22:18:
"Mina tunnistan kõikidele,
kes kuulevad selle raamatu ennustuse sõnu"
Me näeme siin ikka ja jälle ennustuste rõhutamist.
Jumala ennustuste arusaamist.
Prohvetid on need,
kes on andnud meile arusaamist Jeesuse isikust ja tegudest
ja sellest, mida Jumal saab tegema, et tuua esile oma Kuningriiki.
Seetõttu ongi ettekuulutused nii olulised.
Ilmutuse 22:18: "Mina tunnistan kõikidele,
kes kuulevad selle raamatu ennustuse sõnu"
Ja nüüd järgneb üks hoiatus.
Me võime ühtpidi taandada kogu Piibli vaid Ilmutuse raamatule.
Teisalt aga, kuna tegu on Piibli viimase raamatuga,
siis kõige järgneva põhjal, mida kohe loeme,
on see rakendatav kogu Piibli raames.
Siit tuleb nüüd üks hoiatus.
"...kui keegi neile (st sellele ettekuulutusele)
midagi juurde paneb,
siis paneb Jumal tema peale need nuhtlused,
mis sellesse raamatusse on kirjutatud."
Siin on mõeldud erinevaid nuhtlusi, millest Ilmutuse raamat räägib.
Kohutavad, kohutavad tagajärjed.
Miks?
Jumala Sõna täiendamise pärast.
"Ja kui keegi võtab midagi ära selle prohvetiraamatu sõnadest,
siis Jumal võtab ära tema osa elupuust ja pühast linnast,
millest on kirjutatud selles raamatus."
Taaskord - see raamat on püha
ja me ei saa sellele midagi lisada ega sellelt ära võtta.
Peame võtma selle vastu just sellisena
nagu see on meile ilmutatud.
Nii on ütlemata rumal inimestest,
kes tahavad seda raamatut tõlgendada,
öeldes: "Jumal küll ütleb nii, aga tegelikult mõtleb hoopis seda."
Nii tahetakse oma tõlgenduste kaudu tuua sisse igasugu muutusi,
sest ei taheta võtta vastu seda,
mida Piibel meile väga selgelt ja konkreetselt ilmutab.
Nii pole see ka juhus,
et Ilmutuse raamat kätkeb endas tõsist hoiatust.
Ilmutuse 22:20:
"Tema, kes seda tunnistab, ütleb: Jah, ma tulen varsti!”
Me näeme selle salmi põhjal,
et kuigi Johannes sai selle ilmutuse ingli käest,
siis samas oli tegu siiski Jeesuse tunnistusega.
Miks ma nii ütlen?
Peame pöörduma selleks tagasi Ilmutuse 1. peatüki juurde,
kus me näeme enam kui selgelt,
et tegu on raamatuga, mis kätkeb endas Jeesuse ilmutust.
Küsite: "Sa tahad öelda,
et kõik need kohutavad asjad saavadki sündima?
Et tuli langeb taevast ja neelab kõik?
Et mingid üleloomulikud rohutirtsu sarnased olendid tulevad
ja salvavad inimesi 5 kuud, valmistades neile rohket valu ja piina,
nii et nad tahaks surra, aga ei saa?
Tahad öelda, et see kõik on seotud Jeesuse, meie Päästja, loomusega?"
Jah on.
Me peame nägema Jeesuse tõelist olemust
ja see on siin raamatus kirjas.
Ta on ohvritallena püha,
õige ja õiglane, armuline, halastav, andestav ja lepitav,
kuid tagasi maa peale tulles tuleb Ta juba kui Juuda lõvina.
Nii hävitab Ta ka kõik, mis pole püha.
Mida Piibel selle kohta ütleb?
Judaismis kogunetakse kolm korda päevas sünagoogi,
et öelda: "Püha, püha, püha on vägede Issand!
Kogu maailm on täis tema au!"
See on see, mis saab sündima.
Mis aga sünnib, kui kogu maa ja loodu on täis Jumala au?
Teate, mida see tähendab?
See tähendab Jumalariiki.
Kuid mäletate, mida oleme õppinud?
Seda, et Jumalariik ei tule enne,
kui Jumala kohtumõistmine ja viha on valatud välja kõige üle,
mis on vastuolus Tema tahtega.
Seda tuleks võtta ka isiklikult.
Peaksime küsima endilt iga päev, olles tark nagu Taavet, kes ütles:
"Jumal, vaata mu elu ja katsu mind läbi,
et näha, kas minus on midagigi, mis pole puhas
ja mis pole kooskõlas Sinu käskude-, korralduste- ja tahtega."
Ma peaks tahtma saama puhastatud
Jumala Sõna, Püha Vaimu ja Jeesuse vere poolt,
et võiksime peegeldada Tema au ja loomust.
See on see väljakutse, mille Jumal on meile esitanud.
Vaatame uuesti Ilmutuse 22:20:
"Tema (st Jeesus), kes seda tunnistab,
ütleb: Jah, ma tulen varsti!”
Ja siis Ta ütleb: "Aamen."
Mida see tähendab?
See tähendab ka "Ole ustav!"
See lähtub heebreakeelsest sõnast "tõde"
ja tähendab: "Tegutse tões!"
Sageli, kui inimesed ütlevad: "Aamen",
mõtlevad nad selle all: "Nii on. Tõsi ta on."
Kui aga Jeesus ütleb "Aamen", mõtleb Ta: "Tegutsege tões!
Need asjad vastavad tõele, mistõttu olge ustavad neis."
Salm 20 lõppeb aga sõnadega: "Tule, Issand Jeesus!"
Mu meelest on see nii tähendusrikas, et see on viimane asi,
mille Jeesus tahab jätta Ilmutuse raamatu lugejale.
Me ise saame olema Ilmutuse raamatus.
Me kas oleme need, kes saavad olema koos Jumalaga,
kui Ta tuleb ja rajab oma trooni oma rahva keskele.
Me kas oleme need, kes kogeme Teda igavesti
ühes Ta õnnistuste-, headuse- ja pühadusega
ja ülistame Teda kogu igaviku nii tões kui vaimus.
Või me oleme need,
kes jäävad väljapoole püha linna - tule- ja väävlijärve,
kus valitseb pimedus, hammaste krigistamine
ja igavene piin.
Küsimus, mida endalt küsida, on:
"Mis määrab tegelikkuses ära selle, kus ma saan olema?"
Kui see sõltuks ainuüksi sinust, ei jõuaks sa sinna õigesse kohta.
Kui see sõltuks su enda tarkusest, võimekusest ja etteastetest,
jääksid sealt välja.
Vaid need, kes võtavad vastu...
Vaata, kuidas see raamat lõppeb.
Ilmutuse 22:21: "Issanda Jeesuse arm"
See ongi see võti.
Jumalariigi aluseks on Jumala arm.
See loob Jumalariigi.
See on juba olemas, taevas ja tuleb sealt alla maa peale.
Kuid see tuleb ainuüksi tänu Jumala armule.
Mis muudab selle armu reaalsuseks sinu ja minu jaoks?
Vaid üks asi.
Lunastus.
Jeesuse lunastustöö
muudab Jumala armu kättesaadavaks me jaoks.
Nii et arm ja Jumalariik käivad käsikäes.
Siin aga on öeldud veidi teisiti, kui mida Paulus ütles.
Paulus räägib armust ja rahust,
mis on üks imeline kombo.
Mida me teame rahu kohta?
Rahu tähendab Jumala tahte täitumist.
Seetõttu on üheks armu tulemiks see,
et Jumala armu abiga suudan ma ka täita Jumala tahet.
Ilmutuse 22:21 peitub aga üks teine piibellik tõde.
"Issanda Jeesuse arm olgu kõikidega! Aamen."
Las see saada tõeks ja ustavaks reaalsuseks ka teie elus.
Tahan veel enne lõpetamist
jagada teiega paari olulist tõde Ilmutuse raamatu kohta.
On ülimalt tähendusrikas, et Ilmutuse raamat lõppeb hoiatusega.
Hoiatusega, kus on valida, kas see või teine.
Pääseme me Jumalariiki või jääme sellest välja.
Vahepealset varianti pole.
Saabub aeg, kus enam pole võimalik valida.
Millal see tuleb?
Heebrea 9:27 on öeldud:
"Inimestele on seatud üks kord surra, pärast seda on aga kohus."
Kui sa ei otsusta enne oma surma võtta Jeesust oma ellu vastu,
lähed sa igavesse hukatusse.
Filiplaste kirjas on öeldud,
et iga põlv saab nõtkuma ja iga keel tunnistama Temast.
Nii on.
Kuid kui teed seda esimest korda alles peale oma surma,
pole sellest enam kasu.
Jah, sa tunnistad küll tõde,
aga see tunnistus ei too enam kaasa päästet.
Vaid praegu, kui nõtkutame oma põlvi
ja tunnistame oma südames, et usume evangeeliumi tõde,
et Jumal saatis oma ainusündinud Poja kui tallena.
Mida see veel tähendab?
Ohvrit.
Seda selleks, et Jeesuse vere kaudu tulev lunastus
saaks osa nii sulle kui mulle.
Seetõttu on nii oluline see, mida Joeli raamatus öeldakse.
Joel ütleb meile, et tulekul on ühtaegu imeline ja kohutav päev,
mida teatakse Issanda päevana.
Me näeme seda Ilmutuse raamatu 8. peatüki alguses.
Seal on öeldud, et kõik, kes hüüavad appi Issanda nime,
päästetakse.
Sellega kaasneb üks õnnistus.
Milline?
Uus ja austatud ihu,
mis on täiuslikult loodud just Jumalariigi jaoks.
Las ma küsida su käest midagi.
Kas see on see, mida sa tahad?
Kui vaatad kogu inimkonna peale, siis sa ju näed, mis ilma peal toimub.
Me elame täna ülima segaduse keskel.
Me näeme sõdu, kannatusi, raskusi ja kuritegevuse kasvu üle maailma.
Miks?
Sest see maailm on lähenemas väga pimedale ajale,
kus on viimane võimalus langetada oma otsus Jumala kasuks.
Loodan ja palun kogu südamest, et kasutaksid kohe praegust hetke
ütlemaks: "Olen patune.
Ma ei suuda iseennast päästa.
Nii panen oma usu Jeesuse peale, kes suri mu eest,
kuid kes tõusis surnuist
tähistamaks võitu,
mida oman igavesti Tema Kuningriigis."
Sellega ka täna lõpetame.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas